Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2024 оны …дугаар сарын ...-ны өдөр |  | Улаанбаатар  хот |

**ЗӨРЧЛИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл**.Зөрчлийн тухай хуулийн хуульд доор дурдсан агуулга бүхий 5.22 дугаар зүйл нэмсүгэй:

**“5.22 дугаар зүйл.Бооцоот морин уралдааны тухай хууль зөрчих**

1.Холбоо Монгол Улсын арилжааны банкаар төлбөр тооцоо хийж, өдөр тутмын орлогоо байршуулаагүй бол хуулийн этгээдийг нэг зуун мянган нэгжтэй тэнцэх хэмжээний төгрөгөөр торгоно.

2.Морин тойруулгын цогцолборт мөнгөн зээлийн үйл ажиллагаа, банк, эрх бүхий этгээдийн зээлийн үйл ажиллагаа эрхэлсэн бол хууль бусаар олсон хөрөнгө, орлогыг хурааж хүнийг хоёр мянган нэгжтэй тэнцэх хэмжээний төгрөгөөр, хуулийн этгээдийн хорин мянган нэгжтэй тэнцэх хэмжээний төгрөгөөр торгоно.

3.Бооцоот морин уралдаанд 18 насанд хүрээгүй хүнийг оролцуулсан, эсхүл 18 насанд хүрээгүй унаачийг уралдуулсан бол хуулийн этгээдийг таван мянган нэгжтэй тэнцэх хэмжээний төгрөгөөр торгоно.

4.Холбоо, эсхүл дотоод мэдээлэл эзэмшигч оролцогчоор дамжуулан мөрий тавьсан, тоглогчийн мөрийний тухай шийдвэрт дотоод мэдээллийг ашиглуулсан нь эрүүгийн хариуцлага хүлээлгэхээргүй бол хууль бусаар олсон хөрөнгө, орлогыг хурааж, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.

5**.**Уралдаанд оролцогчийг зээлээр оролцуулсан бол хуулийн этгээдийг арван мянган нэгжтэй тэнцэх хэмжээний төгрөгөөр торгоно.

6.Холбоо бооцоот уралдаанд цугларсан нийт орлогын 60-аас доошгүй хувийг оролцогчдын бооцооны хонжвор, түрүүлсэн болон шагналт байранд орсон морины уяач, унаачийн шагналд олгох үүргээ биелүүлээгүй бол хууль бусаар олсон хөрөнгө, орлогыг хурааж, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.

7.Холбоо Зөвлөлийн баталсан бооцооны хэмжээнээс илүү хэмжээгээр оролцогчоос бооцоо хүлээн авсан, эсхүл морин тойруулгын дүрэм, бооцоот уралдаан зохион байгуулах, бооцоо тавих, бооцоог хуваарилах дүрэм, бооцоот уралдааны мөнгөн кассын дүрэм, аргачлалыг мөрдөөгүй бол хууль бусаар олсон хөрөнгө, орлогыг хурааж, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Энэ хуулийг Бооцоот морин уралдааны тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2024 оны …дугаар сарын ...-ны өдөр |  | Улаанбаатар  хот |

# ТӨР, ХУВИЙН ХЭВШЛИЙН ТҮНШЛЭЛИЙН ХУУЛЬД

# НЭМЭЛТ, ӨӨРЧЛӨЛТ ОРУУЛАХ ТУХАЙ

**1 дүгээр зүйл.**Төр, хувийн хэвшлийн түншлэлийн тухай хуулийн 13 дугаар зүйлд доор дурдсан агуулгатай 13.2.7 дахь заалт нэмсүгэй:

“13.2.7.морин тойруулгын цогцолбор, цэнгэлдэх хүрээлэн,”

**2 дугаар зүйл**.Төр, хувийн хэвшлийн түншлэлийн тухай хуулийн 13 дугаар зүйл 13.2.7 дахь заалтын дугаарыг “13.2.8” гэж өөрчилсүгэй.

**3 дугаар зүйл.**Энэ хуулийг Бооцоот морин уралдааны тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг